ଅଞ୍ଜୁମ ମୋଦଗିଲ୍
ଅଞ୍ଜୁମ ମୋଦଗିଲ୍ ଜଣେ ଭାରତୀୟ ଖେଳ ସୁଟର୍ । ସେ ଚଣ୍ଡୀଗଡ଼ ବାସିନ୍ଦା ଓ ପଞ୍ଜାବକୁ ପ୍ରତିନିଧିତ୍ୱ କରନ୍ତି । ସେ ବର୍ତ୍ତମାନ ଖେଳ ମନୋବିଜ୍ଞାନରେ ସ୍ନାତ୍ତକୋତ୍ତର କରୁଛନ୍ତି । ସେ ମଧ୍ୟ ଜଣେ ଚିତ୍ରକର ।. ସେ ରାହୁଳ ଦ୍ରାବିଡ ଆଥଲେଟ୍ ସଦସ୍ୟ କାର୍ଯ୍ୟକ୍ରମ ମାଧ୍ୟମରେ ଗୋ ସ୍ପୋର୍ଟସ୍ କାର୍ଯ୍ୟକ୍ରମଦ୍ୱାରା ସମର୍ଥିତ ହେଉଛନ୍ତି ।

ଆଦ୍ୟ ଜୀବନ 

ଅଞ୍ଜୁମ ଚଣ୍ଡୀଗଡ଼ ବାସିନ୍ଦା । ସେ ୨୦୦୯ରେ ବନ୍ଧୁକଚାଳନାକୁ ପେଶା ଭାବେ ଗ୍ରହଣ କରିଥିଲେ ।

ସଫଳତା 

୨୦୧୮ର ପ୍ରଥମାର୍ଦ୍ଧରେ, ସେ ମେକ୍ସିକୋରେ ଅନୁଷ୍ଠିତ ଆଇଏସ୍ଏସ୍ଏଫ୍ ବିଶ୍ୱ କପ୍ ମହିଳା ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ରୌପ୍ୟ ପଦକ ଜିତିଥିଲେ । ୨୦୧୮ ରାଜ୍ୟଗୋଷ୍ଠୀ କ୍ରୀଡ଼ାରେ ମହିଳା ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ସେ ନିଲିଂରେ ୧୫୧.୯ ପଏଣ୍ଟ୍ ଓ ପ୍ରୋନ୍‌ରେ ୧୫୭.୧ ପଏଣ୍ଟ୍ ସ‌ହ ମୋଟରେ ୪୫୫.୭ ପଏଣ୍ଟ୍ ସ‌ହ ରୌପ୍ୟ ପଦକ ଜିତିଥିଲେ । ଯୋଗ୍ୟତା ପର୍ଯ୍ୟାୟରେ ସେ ରାଜ୍ୟଗୋଷ୍ଠୀ କ୍ରୀଡାର ରେକର୍ଡ ଭାଙ୍ଗିଥିଲେ । ମୋଦଗିଲ୍ ୫୮୯ (ନିଲିଂରେ ୧୯୬, ପ୍ରୋନ୍‌ରେ ୧୯୯ ଓ ଷ୍ଟାଣ୍ଡିଂରେ ୧୯୪) ପଏଣ୍ଟ୍ ପାଇଥିଲେ ।

 ୨୦୧୮ ରାଜ୍ୟଗୋଷ୍ଠୀ କ୍ରୀଡ଼ାରେ ରୌପ୍ୟ ପଦକ
 ୨୦୧୮ ଆଇଏସ୍ଏସ୍ଏଫ୍ ବିଶ୍ୱ କପ୍‌ରେ ରୌପ୍ୟ ପଦକ
 ୨୦୧୭ ୧୦ ମିଟର୍ ଏୟାର୍ ରାଇଫଲ୍ ସର୍ଦ୍ଦାର୍ ସଜ୍ଜନ ସେଠୀ ମେମୋରିଆଲ୍ ମାଷ୍ଟର୍ସରେ ରୌପ୍ୟ ପଦକ
 ଏକ ନମ୍ବର ଭାରତୀୟ ମହିଳା ୫୦ ମିଟର୍ ୩ପି
 ୨୦୧୬ ବିଶ୍ୱକପ୍, ମୁନିଚ୍‌ରେ ୯ମ ସ୍ଥାନ
 ୨୦୧୬ ବିଶ୍ୱ ବିଶ୍ୱବିଦ୍ୟାଳୟରେ ରୌପ୍ୟ ପଦକ
 ୨୦୧୬ ଦକ୍ଷିଣ ଏସୀୟ କ୍ରୀଡ଼ାରେ ସ୍ୱର୍ଣ୍ଣ ପଦକ

ଆଧାର

ବାହ୍ୟ ଆଧାର

 Anjum Moudgil profile at International Shooting Sport Federation

ଜୀବିତ ବ୍ୟକ୍ତି
୧୯୯୪ ଜନ୍ମ
ଭାରତୀୟ ମହିଳା ବନ୍ଧୁକଚାଳନା ଖେଳାଳି
 Shooters at the 2018 Commonwealth Games
ଏକବିଂଶ ଶତାବ୍ଦୀର ଭାରତୀୟ ମହିଳା
 Commonwealth Games medallists in shooting
 Commonwealth Games silver medallists for India
ମହିଳା ଖେଳାଳି
ଭାରତୀୟ ଖେଳାଳି